नई दिल्ली. टीवी, अखबारों और सोशल मीडिया पर विज्ञापन हम देखते हैं, लेकिन अब अधिकतर विज्ञापनों में किए जाने वाले बड़े-बड़े दावों की पोल खुल गई है. विज्ञापन क्षेत्र पर नजर रखने वाली संस्था एएससीआई ने इस साल जुलाई में 295 विज्ञापनों के खिलाफ प्राप्त शिकायतों की जांच की, जिसमें से कई बड़े ब्रैंड के तेल, शैंपू, बॉडी लोशन से लेकर खाने-पीने की चीजों का विज्ञापन भ्रामक पाया गया है. भारतीय विज्ञापन मानक परिषद (एएससीआई) ने 295 विज्ञापनों के खिलाफ प्राप्त शिकायतों की जांच की. उनमें से 79 विज्ञापनदाताओं ने शिकायत मिलने के साथ ही सुधारात्मक कार्रवाई किए. एएससीआई के उपभोक्ता शिकायत परिषद (सीसीसी) ने 216 विज्ञापनों की जांच की, जिसमें से 176 के खिलाफ दायर शिकायतों को सही पाया.